open-index/open-wikipedia-markdown huggingface dataset:
San Juan

**San Juan** ta e kapital i siudat mas grandi di e isla Puerto Rico, un teritorio no-inkorporá di Merka. E siudat a wòrdu fundá na 1521 pa kolonisadornan spañó, bou di e nòmber *Ciudad de Puerto Rico*. 

E nòmber *San Juan* ta referí na San Juan Bautista, ku tabata e patron di e isla segun e promé nòmber ku Cristóbal Colón a duné den su biahe inisial. Ku tempu, e nòmber di e siudat i di e isla a troka di lugá: e isla a tuma e nòmber *Puerto Rico*, mientras e siudat prinsipal a bira *San Juan*.

Durante e periodo kolonial, San Juan tabata un puerto stratégiko i un bastion militar importánte pa e imperio spañó. Varios fortifikashon, manera e fórti di San Felipe del Morro i San Cristóbal, tabata ser konstruí pa defendé e siudat kontra atake di pirata i potensianan oropeo rival.

## Demografia
San Juan tin mas di 300.000 habitante den e siudat mes, pero si inkluí siudatnan den e área metropolitano manera Bayamón, Carolina, i Guaynabo, e region metropolitano tin serka di 2 mion habitante.
Banco di Caribe

**Banco di Caribe** (BdC) ta un banko komersial di Kòrsou, ku su sede prinsipal na Saliña, Kòrsou. E banko tin presensia operashonal tambe na Boneiru i Sint Maarten, i ta emplea un total di aproksimadamente 350 persona. BdC ta konsiderá komo un di e tres bankonan prinsipal den sektor finansiero di Kòrsou.

## Historia
Banco di Caribe a wòrdu fundá na 1972 komo un instituto finansiero lokal ku karakter antiano. E tabata, fuera di Aruba Bank, e úniko banko ku tabata kompletamente den man antiano. Fundadónan tabata Philip de Jongh, komersiante i Hubert Spencer, sindikalista. 

Dia 21 di mei 1973 e banko ta kuminsá opera bou di direktor Eddy de Kort. Den transkurso di tempu el a desaroya komo un pilar den e struktura finansiero lokal di Karibe Hulandes, ku un kartera ku ta inkluí produktonan pa individuo, inversionista i empresanan chikí i grandi.
  
## Restrukturashon
Na 2005, e grupo Parman International a bira akshonista mayoritario di Banco di Caribe NV. Un aña despues, den 2006, e mesun grupo a atkerí Seguros Ennia, establesiendo un grupo finansiero integrá. Direktor di Parman International tabata e empresario merikano Hushang Ansary. Na 2017, BdC a wòrdu formalmente rekonosí komo un kompania supsidiario di Grupo Ennia. 

Na 2021, despues ku e Grupo Ennia a enfrentá problemanan serio di solvensia, CBCS na nomber di Ennia Caribe Holding a bai over na benta di e akshonnan di Banko di Caribe. E grupo United Group Holdings, liderá pa e empresario Gregory Elias, a atkerí e banko entrante promé di yüni 2022. E banko a kontinua operando aktivamente na Kòrsou, Boneiru, i Sint Maarten, mientras ku su operashon na Aruba a wòrdu terminá komo parti di un strategia di reenfoke. Fin di 2024 e operashon na Aruba a keda atkerí pa e banko di invershon arubano, AIB Bank NV.

## Mira tambe
* Banco di Caribe Aruba
*Banko Sentral di Kòrsou i Sint Maarten
Havana

**Havana** (*[[spaño]]*: La Habana) ta kapital di Cuba i ku su 2.125.000 habitante (2015) sin duda e siudat mas grandi di e isla. E siudat ta sirbi no solamente komo kapital nashonal, sino tambe komo un di e 15 provinsia di Cuba, bou di e nòmber Provincia de La Habana.

## Geografia i klima
Havana ta situá na e nort di Cuba, na oria di e Golfo di Mexico. E siudat ta dividí den varios distrito, inkluyendo Habana Vieja (e parte mas bieu i históriko), Sentro Habana, i Vedado, ku ta un zona mas moderno. Havana tin un klima tropikal ku un temporada seku i un temporada di awaseru. Temperaturanan normalmente ta move entre 20 i 30 grado Celsius.

## Historia
Havana a ser fundá dia 16 di novèmber 1519 pa e konkistadó spaño Diego Velázquez de Cuéllar, serka di e bahia natural. Pa motibu di su lokalisashon stratégiko den Karibe, e siudat a bira un punto esensial pa e kolonialismo spaño: un haf di parada pa e flotanan ku tabata transportá oro, plata i otro rikesa di Mundu Nobo pa Oropa. Durante siglo XVII i XVIII, Havana tabata constantemente bou di menasa di piratanan i potensianan rival oropeo, lokual a resultá den un fuerte sistema di fortifikashon, ku ta inkluí El Morro i La Cabaña.

Den 1898, despues di e Guera hispano-merikano, Cuba a pasa bou domínio merikano te ora e isla a haya su independensia formal na 1902. Havana a sigui desaroyá komo sentro di kultura, politika i ekonomia, i durante e dékada 1950, tabata un destinashon turístiko popular, spesialmente pa merikano. E Revolushon Kubano na 1959, bou di Fidel Castro, a kambia e kara di e siudat, ku un sistema komunista ku tabata duna prioridat na enseñansa, salú i kultura.

## Kultura i atrakshon turístiko
Havana ta konosí pa su riku herensia kolonial i su arkitektura di estilo spaño-barok, neo-klásiko i art-deco. E kasnan kolonial di Habana Vieja, rekonosí komo Patrimonio Mundial pa UNESCO, ta muestra di e pasado históriko di e siudat. Atrakshonnan popular ta inkluí:
* Malecón: un boulevart largo riba e kosta.
* Kapitolio Nashonal: inspirá riba e Kapitolio di Washington.
* Teatro Nashonal: sede di e ballet nashonal di Cuba.
* Museo de la Revolución: den e Palacio Presidensial antiguo.

E siudat ta un sentro musikal i artístiko, partikularmente pa son, salsa, rumba i jazz afrokaribeño.
Orco Bank

**Orco Bank** N.V. ta un banko komersial establesi na Kòrsou. El a keda fundá na 1986 i originalmente tabata enfoká riba aktividatnan "offshore"; awendia e ta ofresé produktonan di hipoteka, fiansa i di spar. 

E banko ta pertenesé na e Grupo Orco di famia Guis. E tin sukursalnan na Boneiru i Sint Maarten i ta kai bou di supervishon di Banko Sentral di Kòrsou i Sint Maarten. Su sede prinsipal ta na Lanthùis Cerrito na Schottegatweg Oost, Willemstad.

Orco Bank ta e kompania mama di Aruba Bank N.V. ku ta establesi na Aruba.
Destiny's Child Seri di Konsiertonan Mundial

***Destiny's Child World Tour*** ta un DVD di e grupo di R&B Destiny's Child (Beyoncé Knowles; Kelly Rowland; Michele Williams). E video a wòrdu grabá durante nan presentashon na Rotterdam, Hulanda.

## Kontenido
Na e konsierto aki e grupo a presentá kantikanan for di e disko konpakto ku ta karga e nòmber di e grupo (Destiny's Child) tambe kantikanan for di e album The Writings on The Wall i Survivor ta wòrdu presentá.

## Lista di kantika
# Komienso di e Programa — 1:48
# "Independent Women Part I]" — 3:31
# "No, No, No Part 2" — 2:43
# "Bug a Boo" — 2:30
# "Bills, Bills, Bills" — 3:30
# "Get on the Bus" — 3:23
# "Nasty Girl" — 3:10
# "Emotion" — 4:01
# "O-o-h Child" — 2:26
# "Heard A Word" — 4:04
# "Dangerously in Love" — 6:21
# "Gospel Medley" — 3:51
# "Bootylicious" — 3:16
# "Say My Name" — 4:16
# "Work It Out" — 3:34
# "Proud Mary" — 1:26
# "Jumpin', Jumpin'"/Presentashon di e orkesta — 7:45
# "Survivor" — 4:01
# "Happy Face" — 5:13

;Video Èkstra
* "Feelin' You" (Part II) - Solange Knowles — 4:04
* "Stole" - Kelly Rowland — 4:18
* "Heard A Word" - Michelle Williams — 3:43

## Referensia
* amazon.com
Orígen di e Buki di Mormon

Rònt di e **origen di e Buki di Mormon** tin varios teoria referente e orígen berdadero. Mayoria siguidó di e moveshon "santu di e último dianan" ta konsiderá e buki komo skritura inspirá. E teoria mas akseptá pa su siguidónan ta esun Joseph Smith, jr. Segun e ta konta, e mes a tradusí e buki for di for di plankinan di oro antiguo ku wòrdu skirbí dor di profetanan. Segun Smith el a deskubrí e plankinan di oro serka di su kas den Palmyra ku ta keda na parti west di New York. Segun e ta konta, ta e angel Moroni (un personahe for di e Buki di Mormon) a mandele bai buska e plankinan rònt di aña 1820. Na aña 1829 tabatin 11 otro persona ku a testiguá ku nan a mira e plankinan ku nan mes wowo. tres di nan a testiguá ku nan mes tambe a wòrdu bishitá dor di un angel. Tin tambe varios otro testigu, amigu i enemigu ku a testiguá ku nan a mira Smith dikta e kontenido di e plankinan ku al final a bira e Buki di Mormon.

Di tur manera krítikonan tin duda riba varios aspekto. Algun di nan ta (1) si Smith en berdat Smith tabatin e plankinan di oro si of nò, òf si ta su propio ideanan el a skirbi òf ta su mes  (2) Si ta Smith mes a skirbi e buki òf ta un di su sosionan (por ehèmpel: Oliver Cowdey òf Sidney Rigdon).(3) Si talbes e buki tabata basá riba otro bukinan manera por ehèmpel e buki "View of the Hebrews", e "Spalding Manuscript" òf Beibel.
Đồng Hới

**Đồng Hới** ta kapital di provinsia di Quang Binh, den e region sentral di Vietnam. E tin 160.000 (2013) habitante.
Gayle King

**Gayle King** (☆ 28 di desèmber 1954, Chevy Chase) ta un personalidat di televishon, presentadó di programa di diskushon, outor, reportero i editor general di e revista *[[O, The Oprah Magazine]]*.

## Biografia i Karera
Gayle a nase na Chevy Chase, estado di Maryland. Su tata tabata un ingeniero elektriko i su mama tabata un ama di kas. Komo resultado di su tata su trabou, Gayle a biba na varios aña na Turkia i a asistí na e skol merikano einan. Ku tempu e i su famia a muda bai bèk Maryland. El a gradua for di e universidat di Maryland, College Park na aña 1976 ku den estudio di sikologia. Despues Gayle a muda bai Kansas City, Missouri kaminda el a kuminsá krea presenta reportahenan i presentá notisianan den wikènt na e kanal WDAF-TV. Na aña 1981, e kompania di televishon WFSB na Hartford, Conneticut a ofresele e posishon di presentadó di notisia di tempu kompletu kaminda el a traha pa 18 aña largu.
Na 1991 Gayle a presentá e programa di NBC yamá Cover to Cover huntu ku Robin Wagner te na momentu ku e sho a wòrdu kanselá. Na aña 1997 el a kuminsá su mes programa di diskushon na televishon yamá The Gayle King Show, ku a wòrdu kanselá despues dor ku poko hende tabata wak e. Gayle a kuminsá traha pa *[[O, The Oprah Magazine]]* komo editor prinsipal na aña 1999. Banda di esaki tambe Gayle ta traha komo koresponsal pa reportahenan spesial pa *[[The Oprah Winfrey Show]]* i tambe *[[Good Morning America]]*. Na sèptèmber di aña 2006, Gayle a kuminsá presentá e The Gayle King Show na e radio satelite yamá XM Satellite Radio komo parti di e radio emisora Oprah & Friends ku awor yama Oprah Radio.

A wòrdu papiá ku Gayle lo a remplasá Star Jones Reynolds (in 2006) i/òf Rosie O'Donnell (na 2007) komo presentadó di e programa *[[The View]]*, pero nada di esaki a sosodé. Resientemente tabatin rumornan atrobe ku Gayle lo remplasá Elizabeth Hasselbeck ora ku e bai for di e programa The View na mei 2009.

## Bida Privá
Gayle ta e mama di dos yu. Su yu muhé Kirby a gradua for di e universidat di Stanford na aña 2008 i su yu hòmber William ta asistiendo na e universidat di Duke.
O, The Oprah Magazine

***O, The Oprah Magazine***, òf djis "O" manera e sa wòrdu yamá tin biaha ta un revista mensual fundá dor di Oprah Winfrey i Hearst Corporation. El a wòrdu publiká pa promé biaha dia 19 di aprel 2000. For di Yüni 2004 e kantidat di kopia bendí tabata mas ku 2.7 mion. Un 66% di e esakinan tabata pa via di abonamènt. Un edishon spesial pa Sur Afrika a kuminsa wòrdu publiká na aprel 2002, i segun un kompania sur afrikano di investigashon riba e kampo di propaganda tin un averahe di mas o menos 300.000 hende ku ta lesa e edishon aki.https://web.archive.org/web/20050209072542/http://www.saarf.co.za/topmags.htm
Ta interesante pa sa ku e editora prinsipal di e revista ta Oprah su mihó amiga Gayle King.

Na aprel 2001 Oprah Winfrey i Hearst Corporation a wòrdu akusá di a usa nòmber di un otro revista sin pèrmit. Ronald Brockmeyer ku ta publiká e revista "O Magazine" un revista erotiko aleman ku a kuminsá wòrdu publiká varios aña promé ku esun di Oprah a entama e kaso aki. Na mart 2003 e wes John Koelt a kita e kaso for di mesa i a sita e diferensia den kontenido di e revistanan i e echo ku e revista aleman no ta wòrdu publiká periodikamente ni ta wòrdu bendí na gran eskala na merka komo motibunan pa esaki.

For di dia ku el a wòrdu fundá, Oprah tabata esun ku semper a aperesé riba e kaft di e revista. E promé edishon ku el a kompartí ku un otro persona tabata esun di aprel 2009 kaminda Oprah i e promé dama Michelle Obama ta riba e portada.https://web.archive.org/web/20090602125113/http://www.oprah.com/article/omagazine/20090223-orig-michelle-obama-oprah E di dos portada ku Oprah lo kompartí lo ta huntu ku su kolega presentadó di programa di televishon Ellen DeGeneres den siguiente edishon. 

## Link Eksterno
* Official magazine websites: Oprah Winfrey and Hearst
* Customer service website
* O, The Oprah Magazine media kit website
* Magazine summary, including Audit Bureau of Circulations information and mission statement
* O, The Oprah Magazine Subscription Price Comparison
Imperio romano

E **Imperio romano** (latin: *imperium romanum*) tabata un estado ku a surgi rònt di e komienso di e Era Komun (EK) komo e susesor di e Repúblika Romano. E Imperio Romano, na su kulminashon (rònt 117 EK), tabata e struktura polítiko i sosial mas ekstenso den sivilisashon oksidental. E imperio a ekspandé konstantemente te na e kaida di e region oksidental na aña 476 EK.

Pa aña 285 EK, e imperio a bira muchu grandi pa goberná efektivamente for di un solo sentro. Komo resultado, emperador Diocletianus (284–305) a dividí esaki den regionnan atministrativo Oriental i Oksidental. E sistema imperial a kuminsá ku Augustus (27 PEK–14 EK), kende a bira e promé emperador di Roma, markando e transishon di repúblika pa imperio.

E imperio tabata situá den Laman Mediteráneo i a domina gran parti di Oropa, Nort Afrika i Asia Menor durante mas ku mil aña. El a inisiá ofisialmente na aña 27 prome ku Era Komun (PEK), ora Octavianus a bira e promé *imperador* bou di e nòmber Augustus. Su kapital tabata Roma. 

## Mira tambe
* Persekushon di kristian den Imperio romano
Oprah Radio

**Oprah Radio** ta un kanal di radio dediká na diskushonnan di varios tópiko. E ta wòrdu programá dor di Harpo Productions' su divishon di radio emisora i ta wòrdu pasá eksklusivamente na XM Satellite Radio. Oprah Radio ta inklui programanan regula riba tópikonan manera susesonan aktual, mehorashon propio, salú, nutrishon, fitness i mehorashon di kas. Amigunan i otronan ku ta kontribui na esaki ta inkluí: Gayle King, Dr. Robin Smith, Dr. Mehmet Oz, Marianne Williamson, Bob Greene, i Nate Berkus.  riba dia 17 di yüli 2006, a kuminsá pasa un demostrashon di e kanal a kuminsá wòrdu pasá.

Na yüni 2006 a wòrdu anunsiá ku John Gehron lo ta e manager di Harpo Radio, Inc. Riba 20 di yüli, Laurie Cantillo a wòrdu nombrá komo direktor di programashon na Harpo Radio. Laurie a tabatin eksperensia den e kampo aki na diferente emisora di radio manera KFYI, KTAR, i KGME. Un siman despues nan a tuma mas hende pa e emisora. Entre otro Corny Koehl (direktor di desaroyo), John St. Augustine, Katherine Kelly i Rita Coburn Whack (produktornan).

Na september 2007, Oprah and Friends a wòrdu agregá na DirecTV su kanalnan na kanal 807.  Despues ku Sirius i XM a bira un kompania, Oprah & Friends a wòrdu agregá na e kanalnan di Sirius komo parti di e pakete "Best of XM" i a aparesé riba kanal 195. Riba 12 di november 2008 Oprah and Friends a wòrdu kitá for di DirecTV.

Na novèmber 2008, John Gehron i Laurie Cantillo a bai for di kompania. Corny Koehl a bira Produktor Ehekutivo di e kanal i responsabel pa e parti kreativo i Katherine Kelly a wòrdu nombrá Operations Manager na enkargo di tur loke ta pasa tur dia den e proseso di trabou.

## Lenk Eksterno
* XM Oprah Radio
* Sirius Oprah Radio
* Oprah Radio on Oprah.com
* Oprah Radio Programming Schedule
Washington Slagbaai National Park

**Parke Nashonal Washington Slagbaai** ta un parke nashonal den parti nortwest di Boneiru. E tin un área di 5643 hèktar; su serunan, bronnan di awa dushi, playa i bokanan di laman, saliñanan, flora i founa ta forma un naturalesa úniko. E paisahe tin struktura geológiko ku a surgi mas òf menos 90 mion aña pasa dor di un volkan bou di awa. 


Bonaire map 1915 sheet 3.jpg|Mapa topográfiko di e área di Slagbaai, produsí na 1915 dor di Werbata-Jonckheer.
GENERAL VIEW OF THE PARK FROM MALMOK LIGHTHOUSE.jpg|Bista riba Parke Nashonal Washington Slagbaai desde e faro di Malmok.


## Link eksterno
*Bonaire National Marine Park
*Geologia di Nashonal park Washington Slagbaai Boneiru
Gent

**Gent** ta un siudat den region di Vlaanderen, (Bélgika). E ta e siudat mas grandi i kapital di provinsia di Oost-Vlaanderen. E siudat tin un superfisie di 156,18 kilometer kuadrá i un poblashon di 257.029 hende (2016).

## Link eksterno
* http://www.gent.be
* http://www.visitgent.be
Sarajevo

**Sarajevo** (Сарајево) ta kapital i siudat mas grandi di Bosnia Herzogovina.

E siudat a wòrdu fundá na 1461 dor di e Otomanonan di Bosnia. Na 1914, e siudat a hunga un ròl importante den historia mundial, dor di e asesinato di gran duke Franz Ferdinand i su esposa ku a tuma lugá aki i asina a inisiá e promé guera mundial. Setenta aña despues, atenshon di mundu a bolbe bira riba Sarajevo, kaminda e Weganan Olimpiko di Invierno di 1984 a tuma lugá. Entre 1992 i 1995, durante e guera bosnio, Sarajevo a ser bombardeá duru pa tropanan serbo di Bosnia.
Bosnia Herzogovina

**Bosnia-Herzogovina** (abreviá: Bosnia; na bosnio, kroata i servio: *Bosna i Hercegovina*, pronunsiá AFI: [bôsna i xěrt͡seɡoʋina]; na álfabèt siríliko: Босна и Херцеговина) ta un repúblika federal den e region di Balkan, formá despues di e disolushon di Yugoslavia. 

E pais ta limitá pa Kroasia panort i west, Servia na ost, i Montenegro pasùit. Bosnia i Herzegovina tin tambe un litoral chikitu riba Laman Adriátiko, ku ta midi mas o ménos 20 km.

Su kapital i siudat mas grandi ta Sarajevo. Polítikamente, e pais ta konsistí di dos entidat ku outonomia amplio:

* Federashon di Bosnia i Herzogovina
* Repúblika Srpska

## Historia
Bosnia-Herzegovina tin un pasado kompliká ku ta bai bek te na tempu di e tribunan Ilirio i despues dominio di Imperio romano. Den siglo 6 i 7 tribunan eslavo a establesé den e region. Durante Edat Medio, Bosnia a desaroyá den su propio estado ku prohibishon i reinan, mientras Herzegovina surgi komo un prinsipado separá.

Na siglo 15, Imperio Otomano a konkistá e pais, introdusiendo Islam i a laga un herensia duradero. Despues di mas ku kuater siglo, na 1878 Austria-Hungria a tuma e atministrashon, i na 1908 a aneksá e teritorionan. E situashon aki a krea tenshon ku finalmente a kontribuí na e kuminsamentu di Promé Guera Mundial.

Despues di e guera, Bosnia i Herzegovina a bira parti di e Reino di e serbio, kroata i slovenonan, despues konosí komo Yugoslavia. Tras Di Dos Guera Mundial, e pais a tuma forma komo un repúblika den Yugoslavia sosialista.

Ku e disolushon di Yugoslavia, na 1992 Bosnia i Herzegovina a deklará independensia, ku a wòrdu siguí pa un konflikto sangriento. E Akuerdo di Dayton (1995) a pone fin na e guera i a establesé e struktura polítiko di awe: dos entidat outónomo (Federashon di Bosnia i Herzegovina i Republika Srpska) mas e Distrikto di Brčko.

Awe, e pais ta soberano, ku un riko herensia kultural i aspirashon pa integrashon oropeo.

## Mira tambe
* Guera di Bosnia
Nort Macedonia

**Nort Macedonia** ta un pais den Oropa. E kapital di e pais ta Skopje. Nort Macedonia tin un área di 25.713 kilometer kuadrá i un poblashon di 2.069.162 hende (2014).

## Link eksterno
* Portal ofisial di gobièrnu di Macedonia
Montenegro

**Montenegro** ta un pais soberano den Oropa. E ta situá riba Península di Balkan kanto di 
Laman Adriátiko i tin frontera ku Kroasia, Bosnia i Herzegovina, Servia, Kosovo i Albania.

Histórikamente, Montenegro tabata forma parti di varios estado, inkluyendo Yugoslavia. Despues di e desintegrashon di Yugoslavia, Montenegro a keda den un union estatal ku Servia te ku, tras di un referèndum na 2006, e pais a deklará su independensia.

E kapital i siudat mas grandi di Montenegro ta Podgorica, ku ta funshoná komo e sentro polítiko, ekonómiko i atministrativo di e pais.

Montenegro ta miembro di Nashonnan Uni, OTAN i ta un pais kandidato pa uni na Union Oropeo.

## Link eksterno
* - Portal ofisial di Presidente di Montenegro
Slovenia

**Slovenia** ta un pais chikitu den Oropa Sentral. E tin frontera ku Italia na wèst, Austria panort, Hungria na nortost, Kroasia pasùit, i tin un salida chikí na Laman Adriátiko den sùitwèst.

E kapital i siudat mas grandi ta Ljubljana. Otro siudatnan importante ta Maribor, Celje i Koper.

Slovenia tabata forma parti di Yugoslavia te ku aña 1991, ora ku e pais a deklará su independensia despues di un referèndum. E konfrontashon ku forsanan yugoslavo, konosí komo Guera di Diez Dia, a kaba asina ku e independensia di Slovenia a keda rekonosí.

Slovenia a bira miembro di Union Oropeo na 2004 i tambe ta parti di e eurozona desde 2007. Alaba pa su naturalesa, seru i rionan, e pais ta un destinashon popular pa turismo, inkluso pa ski i espeleologia (explorashon di kueba).

E idioma ofisial ta sloveno, i moneda ta euro (EUR).

## Link eksterno
* Slovenia.si. Your gateway to information on Slovenia.
* Government of the Republic of Slovenia
* http://www.gov.si/ - Portal ofisial di gobièrnu di Slovenia
* Mountains in Slovenia

[
Fiji

**Fiji**, ofisialmente **Repúblika di Fiji**, ta un pais insular na Melanesia, formando parti di Oseania den Oséano Pasífiko. E ta situá 2.000 km nortost di Nueva Zelandia i ta konstituí pa un archiélago ku mas ku 330 isla, di kual 110 tin un poblashon fiho. E kapital di Fiji ta Suva.
Prome Guera Mundial

E **Prome Guera Mundial** tabata un guera global ku a konsentrá su mes riba Oropa. E guera a kuminsa riba 28 di yüli 1914 i a dura te ku 11 di novèmber 1918. Mas ku 9 mion kombatiente i 7 mion sivil a fayesé komo resultado di e guera akí, un sifra di morto ku a keda kousá pa e sofistikashon industrial i teknológiko di e beligerantenan i e stankamentu táktiko.  E guera tabata un di e konfliktonan mas mortal den historia i a prepara e kaminda pa varios kambio polítiko radikal, inkluyendo revolushon den varios di e paísnan enbolbí.

E guera a atraé varios di e paísnan ekonómikamente mirá mas grandi, asemblá den dos kampo opuesto: E Aliadonan (basá riba e Tripel Entene di Reino Uni, Fransia i e Imperio ruso) i e Podernan Sentral di Alemania i Austria-Hungria. Ounke Italia tabata miembro di e Tripel Aliansa huntu ku Alemania i Austria-Hungria, e no a uni ku esakinan den e Podernan Sentral, komo ku Austria-Hungria a tuma e ofensivo, kual tabata kontra di e kondishonnan di e aliansa. E aliansanan aki a keda reorganisá i ekspandé mientras mas país a drenta e guera: Italia, Hapon i Merka a djòin e Aliadonan i e Imperio Otomano i Bulgaria a djoin e Podernan Sentral. Mas ku 70 mion personal militar, inkluyendo 60 mion oropeo a keda mobilisá den un dje gueranan mas grandi den historia. E evento ku a kondusí an inisio di e guera tabata e asesinato di Franz Ferdinand di Austria, heredero di trono di Austria-Hungria, dia 28 di yüni na man di e nashonalista Yugoslaf Gavrilo Princip di Sarajevo. Esaki a kondusí na un krisis diplomátiko na momentu ku Austria-Hungria a duna Reino di Serbia un ultimatum i varios aliansa internashonal ku a keda formá den e dekadanan pasá, a keda invoká. Denter di algun siman, varios país tabata na guera ku otro i e konflikto a plama lihé mundialmente.

Dia 28 di yüli, Austria-Hungria a deklará Serbia guera i subsekuentemente a invadí esaki. Na momentu ku Rusia a mobilisá su forsa militar komo sosten pa Serbia, Alemania a invadí e paísnan neutral Bélgika i Luxembourg promé ku el a move den direkshon di Fransia, kual a pone ku Britania a deklará Alemania guera. Despues ku a bin un paro na e marcha di Alemania den direkshon di Paris,a instala un bataya di desgaste na loke a bira konosí komo e Frontera Wèst, den kua por a nota tiki kambio te ku na 1917. Na mes momentu, na e Frontera Ost, e ehérsito ruso a gana esnan di Oustria-Hungria, pero durante di invashon di Ost Prusia a keda interumpí pa e Alemannan. Na novèmber 1914, e Imperio Otomano a djoin e Podernan Sentral, habriendo fronteranan na Caucasus, Mesopotamia i Sinai. Italia ta uni ku e Aliadonan na 1915 i Bulgaria ku e Podernan Sentral den e mesun aña, mientras ku Rumania ta djòin e Aliadonan na 1916 i Merka ta djòin e Aliadonan na 1917.

E gobièrnu ruso a kai na mart 1917 i e revolushon ku a sigui na novèmber a buta ku e rusonan a sera un tratado, yamá e Tratado di Brest-Litovsk.

## Mira tambe
* Di Dos Guera Mundial
Griep di porco

E **griep di porco** miho conoci como, *swine flu* of *griep Mexicano* ta un infeccion causa pa cualke virus di e famia *[[Orthomyxoviridae]]*, e ta endemico den e poblacion di porco. Infeccion cu e virus ta limita na hende i parha. Normalmente e ta afecta hende despues di tin contacto estrecho cu porco, pero e malesa tambe por plama di un persona pa otro. E stam bacterial viral aki a wordo clasifica di Influenzavirus C of algun di e subtiponan di e genero Influenzavirus A. Ta existi diferente tipo y variante di griep di porco, conoci como H1N1, H1N2, H3N1, H3N2 y H2N3.

## Sintoma
E sintomanan principal di griep di porco ta casi mesun cu e griep regular. Nan ta inclui sacamento, biramento di cabes, cansancio, calafriu, keintura, dolor di curpa, dolor di garganta, diarea y dolor di stoma.
Birma

**Birma** òf **Myanmar** (ofisialmente **Repúblika Uni di Myanmar**) ta un pais den Asia. E tin un área di 676.578 kilometer kuadrá i un poblashon di 51.486.253 hende (2014) Su kapital ta Naypyidaw.

Myanmar tin frontera ku Bangladesh parti panort-pabao i India parti pariba, den parti nort ku China, i den parti oriente ku Laos i Tailandia. Den e parti pasuit pabao e tin un kosta largu kant'i Golfo di Bengal i partinan di e Oseano Indio.
Mongolia

**Mongolia** &quot;Монгол улс&quot; na Mongoles. Ta un pais den e kontinente Asia. E kapital di Mongolia ta Ulan Bator. Mongolia tin 3 mion habitante. Tambe e ta e di diesocho pais mas grandi pa area geografiko, kubriendo mas ku un mion kilometer kuadrado.
Belmopan

**Belmopan** ta kapital di Belize. E tin un área di 32.78 kilometer kuadrá i un poblashon di 16.451 hende (2010). Ademas di ta e kapital mas chikitu den e kontinente merikano segun poblashon, Belmopan ta e di tres lugá mas grandi na Belize, tras di Belize City i San Ignacio. Fundá komo un komunidat planeá na 1970, Belmopan ta un di e kapitalnan nashonal mas nobo na mundu. For di aña 2000, Belmopan ta un di e dos siudat na Belize ku tin status ofisial di siudat, huntu ku Belize City.
Montreal

**Montreal** (franses: *Montréal*) ta e siudat mas grandi den provinsia di Quebec, Canada. E siudat ta situá meimei di e isla di Montreal. Montreal tin un poblashon di 1 620 693 habitante (2006) y su área metropolitano tin 3 635 700 habitante (2006). 53% di e poblashon di e isla di Montreal ta papia franses i 18% ta papia ingles.
IP adrès

**Internet Protokòl adrès** (abreviá **IP adrès**) ta un identifikashon numeral úniko denter di un ret di kòmpiuter. Un IP adrès ta identifiká un kòmpiueter òf otro aparato denter di un ret. E sistema aki ta parti di e TCP/IP model, ku ta forma e standart di e internet. E konsepto tras di TCP/IP i IP adrès a wòrdu desaroyá rònt di 1980 dor di DARPA (Defense Advanced Research Projects Agency). E standart aktual ta wòrdu manehá pa dor di e IETF (Internet Engeneering Task Force).

E kordinashon global di IP adrèsnan públiko ta wòrdu manehá pa Internet Assigned Numbers Authority (IANA), i IP adrèsnan ta wòrdu emití pa sinku Registro Regional di Internet (RIR) rònt mundu.

Tur kòmpiuter konektá na internet òf un otro ret tin su propio number úniko. Esaki ta hasi e aparato visibel pa otro kòmpiuter. Esaki ta komparabel ku un number di telefon. Pa kòmpiuter por komuniká ku otro, nan mester por haña i rekonosé otro.

Un IP adrès riba internèt generalmente ta mará na un organisashon, manera un kompania òf un suministradó di internet. Usualmente, esaki ta permití pa determiná for di kua organisashon òf region un aktividat ta originá. P'esei, aktividat riba internet en general no ta kompletamente anónimo. E lugá òf persona eksakto tras di un IP adrès ta konosí solamente pa e suministradó di internèt. Den sierto situashon, un hues por obligá un suministradó di internet pa traspasá e informashon aki.

IP adrèsnan ta wòrdu usá riba internèt pa identifiká aparato. Pa hopi tempu, IP adrèsnan di 32-bit tabata e método prinsipalmente usá. E sistema aki ta wòrdu yamá Internet Protokòl vershon 4 (IPv4). Den práktika, e kantidat di adrès aki a resultá insufisiente. P'esei, un sistema nobo a wòrdu desaroyá, e Internet Protokòl vershon 6 (IPv6). E IP adrèsnan aki ta konsistí di 128 bit, loke ta resultá den un kantidat mas grandi di adrèsnan posibel.

## Tipo
Tin diferente tipo di IP adrès:

*Statiko i dinámiko: Un IP adrès statiko ta keda meskos, miéntras ku un IP adrès dinámiko ta wòrdu asigná temporalmente i por kambia, por ehèmpel, via DHCP (Dynamic Host Configuration Protocol).
*Privá i públiko: IP adrès privá ta wòrdu usá solamente denter di retnan lokal i no ta aksesibel direktamente via internet.
*IP adrès segun IPv4 òf IPv6

## Mira tambe
* Internet
Quebec City

**Quebec City** (Québec (ville)) ta kapital di provinsia di Quebec, Canada. Quebec City tin un área di 484,10 kilometer kuadrá i tin un poblashon di 540.994 habitante (2015).
Tunesia

**Tunesia**, ofisialmente **Repúblika Tunesia**, ta un pais den e parti nort di Afrika. Kapital di e pais ta Tunis.
Tunis

**Tunis** (árabe: تونس ) ta kapital i siudat mas grandi di Tunesia. E ta situá den zona nort di e pais na bahia di Tunis, parti di e Laman Mediteranio. Tunis ta un siudat universitario. E siudat tabata konta 728.453 habitante na 2004 i a krese te 1.056.247 segun e senso di 2014.
Turkia

**Turkia** (turko: Türkiye) ta un pais situá parsialmente den Oropa (Tracia) i parsialmente den Asia (Anatolia). E kapital di Turkia ta Ankara i e siudat mas grandi ta Istanbul. E religion dominante ta islam. Presidente di Turkia ta Recep Tayyip Erdoğan.

Turkia tin un poblashon di 76.667.864 habitante (aña 2013).

## Reforma
Mustafa Kemal Atatürk tabata e persona ku a reformá Turkia henteramente. Entre otro el a inventá e lenga turko (ku alfabèt Latin).

## Galeria

File:TurkishEmblem.svg|Eskudo di Turkia
File:LocationTurkey2.png|Turkia entre Oropa i Asia
File:Aya sofya.jpg
File:Kocatepe Mosque Ankara.jpg
File:State Painting and Sculpture Museum of Ankara.jpg|Museo di Ankara
File:DolmabahceMainGate.JPG
File:İzmir clock tower.jpg
File:Pamukkale00.JPG
File:Eskişehir-Aycan.jpg
File:Antalya falezler.jpg
File:Alanya.jpg
File:Bluemosquefront.jpg
Ankara

**Ankara** ta kapital di Turkia i kapital di e provinsia di Ankara, situá den e parti sentral di Anatolia. E siudat tin un area di 24 521 kilometer kuadrá i un poblashon di 4 587 558 hende (2014). E ta e di dos siudat mas grandi di Turkia despues di Istanbul.
Teheran

**Teheran** (tambe skirbí *Tehran*; perso: ) ta e kapital di Iran i di e provinsia di mesun nòmber, provinsia di Teheran. E ta e siudat mas grandi di Iran, asina komo di e Medio Oriente i di West Asia. Teheran ta e di diesseis siudat mas poblá na mundu. E tin un poblashon di mas o ménos 8.8 mion habitante den e área urbano, ku hopi mas den su área metropolitano.

Teheran a bira kapital di Iran den siglo diesocho, durante e dinastía di Qajar. For di esei, e siudat a desaroyá rapido i a bira e sentro polítiko, ekonómiko, i kultural di e pais. Awendia, Teheran ta sede di tur institushon gubernamental mas importante di Iran, inkluí e gabinete di e Lider Supremo i e presidente di Iran.

Teheran ta konosí pa su diversidat kultural i su kombinashon di arkitektura tradishonal i moderno. Den e siudat tin hopi museo, universidat, teatro, i sentro di investigashon. Ademas, e ta un hub pa industría, komersio, i infrastructura moderno.
Kazakstan

**Kazakstan** (na kazachs: Қазақстан; na ruso: Казахстан), ofisialmente **Repúblika di Kazakstan**, ta un pais den e kontinente Asia. E tin frontera pa nort i west ku Rusia; ost ku China i pa suit ku Kirguistan, Uzbekistan i Turkmenistan. Kapital di Kazakstan ta Astana, antes konosí komo Nursultan. Kazakstan ta e di sesenta dos pais mas poblá na mundu ku mas ku 15 mion habitante. Tambe e ta e di nuebe pais mas grandi pa área geográfiko, kubriendo mas ku 2 mion kilometer kuadrá.

Kazakstan tabata forma parti di e Imperio ruso y di e Union Sovietiko.

## Mira tambe
*Union Sovietiko
*Lista di pais independiente
Dusjanbe

**Dusjanbe** (Tajikistano: Душанбе Dušanbe) ta e kapital di Tajikistan. Dusjanbe ta situá den e valei di Hisor. E siudat tin un área di 126.4 kilometer kuadrá i tin un poblashon di 778 500 habitante (2014).
Tailandia

**Tailandia**, ofisial **Reino di Tailandia**, ta un monarkia den Sùitost-Asia. E kapital di Tailandia ta Bangkok. Te ku 1939, e tabata yama **Siam**. E nòmber tailandes di e pais ta *Prathet Thai*, literalmente "pais liber", kaminda *Prathet* ta nifiká "tera" i e palabra *Thai* ta wòrdu interpretá komo "liber".

Na su banda ost, Tailandia tin frontera ku Laos i Cambodja, na su wèst ku Birma i Laman Andaman, pa sùit ku Malasia, i sùitost ku Golfo di Tailandia, parti di Laman Sur di China.

E dia nashonal ta 5 di desèmber, i ta korespondé ku e fecha natal di Rama IX. E valuta ta e baht, dividí den 100 satang.

Tailandia tin dos himno nashonal, un himno sivil (Phleng Chat) i un himno real (Phleng Sansasoen Phra Barami) ku a sirbi komo himno nashonal te na 1932.
Tirana

**Tirana** ta kapital i siudat mas grandi di Albania. Tin un área di 41,8 kilometer kuadrá i un poblashon di 616.396 habitante (2008). E ta situá meimei di e pais, será pa montaña i serunan, ku e montaña Dajti den ost i un vaye leve den nortwèst ku bista riba Laman Adriátiko na distansia. E ta un di e siudatnan mas muhá i ku mas solo na Oropa, ku 2.544 ora di solo pa aña.
Iran

**Iran**, ofisialmente **Repúblika Islamita di Iran** (farsi: **ایران**) ta un pais den Asia, den region di Medio Oriente. E tin frontera entre otro ku Afganistan, Armenia, Pakistan, Irak i Turkia. Na e frontera panort ta situá Laman Káspiko i pasùit e Golfo Pèrsiko i e Golfo di Oman.

## Geografia i poblashon
Iran ta un di e paisnan mas grandi di Asia, ku un superfisie di mas o menos 1.648.000 km². Segun e censo di 2020, e pais tin un poblashon di aproximadamente 84.923.314 habitante.

E kapital i siudat mas grandi di Iran ta Teheran, ku mas ku 10 mion habitante. Teheran tambe ta e sentro polítiko, kultural, komersial i industrial di e pais. Otro siudadnan importante ta Mashhad, Isfahan, Shiraz i Tabris.

## Historia
Iran, histórikamente konosí komo Persia, ta un di e sivilisashonnan mas antiguo na mundu. E Imperio Persa a forma den siglo VI promé ku Kristu bou di e dinastía di Aqueménida. E region a pasa bou di e dominio di varios imperion, inkluyendo Imperio Sassanida i despues e Kalifato Islámiko.

Den siglo binti, Iran a sufri hopi kambio polítiko. Den 1979, despues di un revolushon, e monarkia a wòrdu abolí i Iran a bira un Repúblika Islamita, bou di liderashon di Ruhollah Khomeini.

## Sistema polítiko
Iran ta un Repúblika Islamita ku un sistema di gobernashon teokrátiko-representativo. E Lider Supremo (aktualmente Mojtaba Khamenei) ta e figura polítiko i religiöso mas poderoso di e pais. E presidente ta e hefe di gobièrnu formal. E parlamento, òf Majlis, ta e organo legislativo.

## Idioma
E idioma ofisial di Iran ta e farsi òf perso (). Fuera di farsi, hopi grupo étniko i linguístiko ta biba den Iran, inkluyendo Azeris, Kurds, Lors, Baluchi i Árabe.

## Religion
Islam shiíta ta e religion dominante di Iran, di kual e mayoria di e poblashon ta sigui e rama shiíta "duodesim". Tin tambe komunidatnan di Islam sunnita, kristian, hudiu i baha'i.

## Ekonomia
Iran tin un ekonomia diversifiká, basá riba petroleo, gas natural, agrikultura, industria di paña i sektor teknológiko. E pais ta un di e mayó exportadónan di gas natural i petroleo. E ekonomia ta enfrentá restrikshon internashonal (sanshon), ku ta influensiá su desaroyo ekonómiko.
Bangkok

**Bangkok** ta kapital di Tailandia. Bangkok tin un area di 1,569 kilometer kuadrá i tin un poblashon di 8,280,925 habitante (2010). Bangkok ta e sentro ekonómiko di Tailandia.


Flag of Bangkok.svg|Bandera di Bangkok
Seal Bangkok Metropolitan Admin (green).svg|Emblema di Bangkok
Bangkok-Wat Phra Keo 1976-22-grosser Bot-gje.jpg
Bangkok-Wat Benchamabophit 1976-18-Trommeln-Musik-gje.jpg
Bangkok-Wat Arun 1976-36-Blick auf Fluss-Wat Po-gje.jpg
Bangkok-Wat Arun 1976-16-Turmmitte-gje.jpg
Bangkok-Tempeltaenzerinnen-14-1976-gje.jpg
Bangkok-Chinatown-10-exotische Speisen-1976-gje.jpg
Kabul

**Kabul** ta kapital di Afganistan, situá den region ost di e pais. E ta tambe un munisipio, formando parti di e provinsia di Kabul. E siudat tin un division atministrativo den 22 distrito munisipal. Na 2025 su poblashon ta wòrdu kalkulá na 7.17 mion.  Awendia, Kabul ta sirbi komo sentro polítiko, kultural i ekonómiko di Afganistan. Urbanisashon rápido a hasié e siudat mas grandi di e pais i e di 76 siudat mas grandi na mundu.
Vietnam

**Vietnam** ta un pais den Asia. Su kapital ta Hanoi i su siudat mas grandi ta Siudat Ho Chi Minh (antes Saigon). Vietnam tin un área di 332.698 kilometer kuadrá i un poblashon di 91.700.000 habitante (2015), hasiendo e e di diessinku pais mas poblá na mundu.
Kenia

**Kenia**, ofisialmente **Repúblika di Kenia** (swahili: Jamhuri ya Kenya), ta un pais den e parti ost di Afrika. E pais tin frontera ku Etiopia den nort, Somalia den ost, Oséano indio den suitost, Tanzania den suit, Lago di Viktoria den suitwest, Uganda den west i Sur Sudan den nortwest. E kapital i siudat mas grandi di Kenia ta Nairobi, mientras ku Mombasa ta e siudat mas antiguo i su promé kapital. Kenia tin un poblashon di 46,661,552 hende (2016). E ta e di 27 pais mas poblá na mundu i e di 7 mas poblá den Afrika.
Lagos

**Lagos** (na *[[yoruba]]*: Èkó) ta kapital antiguo i e siudat mas poblá di Nigeria. E ta e di dos siudat di mas grandi riba e kontinente afrikano despues di Kinshasa i tin un poblashon di 14.8 mion habitante den e siudat mes.
Abuja

**Abuja** ta kapital di Nigeria. E tin un área di 1.769 kilometer kuadrá i un poblashon di mas of menos 1.235.880 habitante (2011).  E siudat a wòrdu funda na 1828 i desde 1991 ta reemplasa Lagos, e siudat mas poblá di e pais, komo kapital ofisial di Nigeria.

## Historia
Abuja su desaroyo komo kapital nashonal ta resultado di un desishon stratégiko den añanan 1970 pa move e sede gubernamental for di Lagos. Lagos tabata sufri di sobrepoblashon, kongestion urbano i tenshon étniko. Na 1976, e gobièrnu nigeriano a proklamá e plan pa krea un siudat nobo den sentro geográfiko di e pais, ku un karákter mas neutro pa e diferente gruponan étniko. Terenonan a wòrdu ekspropiá for di e pueblonan rònt di Abuja, i un komishon spesial a wòrdu kreá pa supervisá e planifikashon i konstrukshon di e siudat. E siudat nobo a bira ofisialmente e kapital den 1991.

## Gobièrnu
Abuja ta forma parti di e Teritorio Kapital Federal (Federal Capital Territory – FCT), ku ta wòrdu atministrá pa e Atministrashon di Teritorio di Kapital Federal (FCTA). E entidat aki ta operá bou di supervishon direkto di e gobièrnu federal di Nigeria. Kontrali na otro estadonan Nigeriano, Abuja no tin su propio gobernador eligi; en bes di esei, e ta wòrdu dirigí pa un minister nombrá pa e presidente di e pais. Abuja tambe ta sede di e Presidensia di Nigeria, e Asamblea Nashonal, i diferente ministerio i embahadanan internashonal.
Mali

**Mali** ta un pais sin salida pa laman den Afrika. E kapital di Mali ta Bamako. Mali ta komparti un frontera grandi ku Mauretania i Argelia, i tambe tin frontera ku ta toka Níger, Burkina Faso, Kosta di Marfil, Guinea, i Senegal.

## Geografia
Mali tin un superfisie di mas di 1.240.000 kilometer kuadrá, ku ta hasié un di e paisnan mas grandi den kontinente afrikano. Gran parti gran di su teritorio ta konsisti di e desierto Sahara pa nort, mientras ku e pasùit ta mas fértil, ku riu Níger i Senegal pasando dor di e pais.

## Historia
Mali tin un pasado históriko riku. Den e époka medieval, e área tabata forma parti di e poderoso Imperio di Mali, konosí pa su rikesa den oro i pa su gran siudat Timbuktu, un sentro di komèrsio i erudishon islámiko. Durante siglo XIX, Mali a wòrdu kolonisá pa Fransia komo parti di “West Afrika franses”. E a haña su independensia den 1960, i a bira un repúblika.

## Ekonomia
E ekonomia di Mali ta basá prinsipalmente riba agrikultura (kultivo di katuna i aros) i minería (oro i fosfato). Ounke e pais tin rikesa natural, e ta un di e paisnan mas pober di Afrika i ta dependé di yudansa internashonal.

## Kultura
Mali tin un herensia kulturál profundo ku ta reflehá den su músika tradishonal, artesanía, i idiomanan lokal. Músikonan di Mali, manera Ali Farka Touré i Salif Keita, a logra fama mundial.
Bamako

**Bamako** ta kapital i e siudat mas grandi di Mali. E tin un poblashon di 1,810,366 habitante (2009) i na 2020 un poblashon estimá di 2,71 mion. E ta situá na Riu Niger den e parti sùit-west di e pais. Bamako ta e sentro di gobernashon di Mali.
Argelia

**Argelia**, ofisialmente **Repúblika Demokrátiko di Pueblo argelino**,  ta un pais den parti nort di Afrika. E pais tin frontera ku entre otro Tunesia, Niger, Libia, Mauretania i Mali. Panort e ta grens na Laman Mediteranio. E pais ta konsiderá parti di e region di Maghreb den Nort Afrika. 

E tin un área di 2,381,741 kilometer kuadrá, hasiendo Argelia e di 10 nashon mas grandi na mundu den tamaño i esun mas grandi di Afrika, hasta mas ku 200 biaha mas grandi ku Gambia, e pais mas chikitu di e kontinente. Kontando ku un poblashon di 44 mion habitante, Argelia ta e di dies pais mas poblá den Afrika i e di 32 mas poblá na mundu. 

Su kapital i siudat mas grandi ta Algiers, situá den ekstremo nort di e pais na kosta di Laman Mediteranio. E idioma ofisial ta árabe i e moneda ta dinar.
Tripoli

**Tripoli** ta kapital i siudat mas grandi di Libia. E siudat ta dispone di un puerto i ta e sentro komersial i industrial mas grandi di e pais. E ta kubri un área di 400 kilometer kuadrá i tin un poblashon di mas of menos 1.1 mion hende (2019). E siudat a wòrdu funda den di 7 siglo promé ku Kristu.
Senegal

**Senegal** ta un pais den west di kontinente Afrika, ku kosta riba Oséano Atlántiko. E ta komparti frontera ku Mauretania panort, Mali den ost, Guinea i Guinea-Bissau pasùit i 
Gambia, un pais situá meimei di Senegal. Kapital di e pais ta Dakar.

## Historia
Senegal a forma parti di varios imperio históriko, manera di Imperio di Ghana, Imperio di Mali i Imperio Jolof. Durante e époka kolonial, e área tabata dominá pa Fransia, ku a inkorporá Senegal den su kolonia di *Afrique-Occidentale française*. Senegal a bira independente na 1960, ku Léopold Sédar Senghor komo su promé presidente.

## Kultura
Senegal tin un kultura riku i diverso, ku influensianan afrikano tradishonal, islámiko i oropeo. E idioma ofisial ta franses, pero idiomanan nashonal manera Wolof, Pulaar, Serer, i Diola ta komunmente usá den bida diario.

Música senegales, specialmente "mbalax", a bira internashonalmente popular, pa motibu di artistanan manera Youssou N'Dour. Relashon komun i bida spiritual (mayoria islámiko) tin un papel fuerte den sosiedat.

## Ekonomia
Ekonomia di Senegal ta basá riba agrikultura (manera pistacho, arroz), peska, industria minero (fosfato, oro), turismo i servisionan i telekomunikashon.
Dakar

**Dakar** ta kapital i siudat mas grandi di Senegal. E tin un área di 83 kilometer kuadrá i un poblashon di 1.146.053 habitante (2013).
Dar Es Salaam

**Dar Es Salaam** (árabe: دار السلام), komunmente konosí komo **Dar**, ta e siudat mas grandi i e sentro finansiero di Tanzania. E ta kapital tambe di e region Dar es Salaam, situá na Costa Swahili. Ku un poblashon di mas ku seis mion hende, Dar ta e siudat mas grandi den Afrika oriental i e di shete siudat mas grandi di kontinente Afrika. E ta un sentro ekonómiko importante i mundialmente un di e siudatnan ku tin un kresementu mas rapido.
Accra

**Accra** ta kapital i e siudat mas grandi di Ghana. E tin un área di 173 kilometer kuadrá i un poblashon di  mas of menos 2.291.000 habitante (2013).
Harare

**Harare** (antes yamá **Salisbury** te 1982) ta e kapital i siudat mas poblá di Zimbabwe. Situá den e region di Mashonaland den e parti nort-ost di e pais, Harare tambe ta un provinsia metropolitano ku ta inkorporá e munisipionan di Chitungwiza i Epworth. E siudat mes tin un area di 960,6 km i un poblashon estimá na 2.1 mion habitante (2012), mientras e provinsia metropolitano ta konta ku aproksimadamente 3.1 mion habitante (2019).
Algiers

**Algiers** ta kapital di Argelia. Tin un área di 363 kilometer kuadrá; e poblashon ta konta 3.415.811 habitante (2011). E ta e siudat mas grandi den region Maghreb despues di Casablanca den Maroko.
Libia

**Libia** (árabe: ليبيا), ofisialmente **Estado di Libia**, ta un pais den parti nort di Afrika. E tin frontera ku Egipto den ost, Sudan i Chad pasùit, Niger i Argelia den west, i Tunesia den nortwest. Panort di Libia ta e Laman Mediteráneo. E pais tin un superfisie di kasi 1.8 mion kilometer kuadrá i ta e di 17 pais mas grandi na mundu. Su kapital ta Tripoli, un siudad grandi ku ta situá na kosta. Idioma ofisial di e pais ta árabe, i kultura di Libia ta influensiá hopi pa e religion islámiko i tradishonnan berber.

## Historia
Libia a yega di wòrdu goberná pa Imperio romano i Imperio Otomano. Tambe den siglo 20 Libia a pasa den varios kambio polítiko, inkluyendo un revolushon grandi na 2011 ku a pone fin na e regimen di Muammar Gaddafi.

## Ekonomia
Libia ta un di e paisnan ku ta posee mas petroleo na Afrika. Petroleo ta e fuente prinsipal di ingreso di e pais.
Windhoek

**Windhoek** ta kapital i e siudat mas grandi di Namibia. E siudat ta situá den sentro di e pais na un altura di kasi 1650 meter i tin un poblashon di 325.858 habitante (2011).

Desde 1891 Windhoek ta kapital di e pais.


File:Windhoek aerial.jpg|Bista aereo di Windhoek
File:Windhoek ende 19 jahrhundert.jpg|Windhoek ront aña 1900
File:Windhuk stamp.jpg|Stampia di Windhoek
Berlin

**Berlin** ta kapital di Alemania. Berlin tabata e kapital di Reino di Prusia (1701), di Imperio Alemán (1871-1918), di Republika di Weimar (1919-1932) e di Di Tres Reich (1933-1945). Despues di e Di Dos Guera Mundial, e siudat tabata dividi. Ost Berlin a bira e kapital den Republika Demokratiko Alemán (RDA) i West Berlin a kontinua parti di Republika Federal di Alemania (RFA). Ku e reunifikashon alemán den 1990, e siudat a bira e kapital di Alemania.
Montserrat

**Montserrat** ta un isla den Laman Karibe, situá sùitwest di Antigua i nort di Guadeloupe. E ta forma parti di e islanan riba di bientu di Antia Menor i komo teritorio ultramar ta resortá bou di soberania di Reino Uni.

Cristóbal Colón a deskubrí e isla na 1493, i a dun'é e nòmber di e monasterio di Montserrat, serka di Barcelona. Na 1632 e tabata poblá pa ingles i irlandes. For di 1871 te ku 1956 e tabata wòrdu atministrá komo parti di e federashon di islanan riba di bientu. Na 1958 el a bira un provinsia den e Federashon di '"West Indies". Despues ku e federashon a disolbé na 1962, e isleñonan a opta pa keda un kolonia di e korona britániko.


Montserrat in United Kingdom.svg| Lokalisashon di Montserrat
Topographic-map-of-Montserrat-en.svg|Mapa topografiko di Montserrat
Flag of Montserrat.svg|Bandera di Montserrat
Dominica

**Dominica**, ofisialmente **Mankomunidat di Dominica** (ingles: *Commonwealth of Dominica*), ta un pais insular independiente den Laman Karibe. E ta situá pasuit di Guadeloupe i panort di Martinique i ta pertenese na e grupo di isla 'riba di e Antias chikí. Su kapital ta Roseau.
E tin un poblashon di 71.293 hende (2011).
Roseau

**Roseau** (na idioma krioyo di Dominica: **Wozo**) ta kapital i e siudat mas grandi di Dominica, estado insular den Laman Karibe. E ta e lugá mas bieu i mas importante riba e isla i tin un poblashon di 14.725 habitante (2011). Situá na kosta suitwest di e isla rondoná pa laman, e riu Roseau i Morne Bruce, Roseau ta tambe e puerto di Dominica.